b'\n_START_ARTICLE_\nRekviem\n_START_PARAGRAPH_\nRekviem, tudi ma\xc5\xa1a zadu\xc5\xa1nica (latinsko missa pro defunctis), je bogoslu\xc5\xbeni obred rimskokatoli\xc5\xa1ke Cerkve._NEWLINE_Hkrati je rekviem tudi naziv glasbene kompozicije, ki lahko slu\xc5\xbei pri ma\xc5\xa1nih obredih, pa tudi kot samostojna cikli\xc4\x8dna koncertna skladba. Posamezni stavki so zasnovani na besedilih ustaljenih sekvenc Svete ma\xc5\xa1e, od katere so odvzeti veseli stavki (npr. aleluje). V ma\xc5\xa1i zadu\xc5\xa1nici so dodane himne kontemplativnega zna\xc4\x8daja in obvezni napev dies irae.'